O‘zbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamg‘armasining valyuta mablag‘larini jalb etgan holda bolalar sporti uchun mahsulotlar ishlab chiqaruvchi korxonalarni yanada rivojlan

O‘zbekiston Respublikasida jismoniy tarbiya va sportni yanada rivojlantirish, mahalliy ishlab chiqaruvchi korxonalarning talab yuqori bo‘lgan va zamonaviy sifat standartlariga javob beradigan sport kiyim-kechaklari, poyabzali, buyumlari va anjomlarining yangi turlarini ishlab chiqarishni o‘zlashtirishga doir faoliyatini kengaytirish va rag‘batlantirish maqsadida Vazirlar Mahkamasi qaror qiladi:
 1. O‘zbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamg‘armasining valyuta mablag‘larini jalb etgan holda bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha amalga oshiriladigan loyihalarni tijorat banklari tomonidan kreditlash tartibi to‘g‘risidagi nizom ilovaga muvofiq tasdiqlansin. 
 2. Belgilab qo‘yilsinki, O‘zbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamg‘armasining (keyingi o‘rinlarda Jamg‘arma deb ataladi) valyuta mablag‘larini jalb etgan holda bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha loyihalarni moliyalashtirish:
 loyiha umumiy qiymatining 40 foizdan ortiq bo‘lmagan qismi Jamg‘armaning valyuta mablag‘lari hisobiga, O‘zbekiston Respublikasi Tashqi iqtisodiy faoliyat milliy banki, “O‘zsanoatqurilishbank” aksiyadorlik tijorat banki, “Asaka” davlat aksiyadorlik tijorat banki orqali qayta moliyalashtirish yo‘li bilan kreditlar tarzida;
 kamida 60 foizi — tashabbuskorlarning o‘z mablag‘lari va tijorat banklarining kreditlari hisobiga amalga oshiriladi.
 3. O‘zbekiston Respublikasi Jismoniy tarbiya va sport vazirligiga:
 sport mahsulotlarini ishlab chiqaruvchi korxonalarni yangidan qurish, rekonstruksiya va modernizatsiya qilish, talab yuqori bo‘lgan va zamonaviy sifat standartlariga javob beradigan sport kiyim-kechaklari, poyabzali, buyumlari va anjomlarining yangi turlarini ishlab chiqarishni o‘zlashtirish loyihalarini har yili tanlab olsin;
 ma’qullangan loyihalarning amalga oshirilishi, ishlab chiqarilayotgan mahsulotlar sifati hamda mahsulotlarning zamonaviy talablarga muvofiqligi yuzasidan nazoratni ta’minlasin, keyinchalik uning natijalari bo‘yicha O‘zbekiston Respublikasi Vazirlar Mahkamasiga axborot taqdim etsin. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari A.A. Abduxakimov zimmasiga yuklansin. 
 1. Ushbu Nizom O‘zbekiston Respublikasi Jismoniy tarbiya va sport vazirligi huzuridagi Jismoniy tarbiya va sportni rivojlantirish jamg‘armasi (keyingi o‘rinlarda Jamg‘arma deb ataladi) valyuta mablag‘larini jalb etgan holda bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha amalga oshiriladigan loyihalarni tijorat banklari tomonidan kreditlash tartibini belgilaydi.
 2. Bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha loyihalarni Jamg‘armaning valyuta mablag‘lari hisobiga kreditlash “O‘zsanoatqurilishbank” aksiyadorlik-tijorat banki, “Asaka” davlat-aksiyadorlik tijorat banki, O‘zbekiston Respublikasi Tashqi iqtisodiy faoliyat milliy banki (keyingi o‘rinlarda vakolatli banklar deb ataladi) orqali qayta moliyalashtirish yo‘li bilan amalga oshiriladi. 
 3. Ushbu Nizomda quyidagi atamalardan foydalaniladi:
 Jamg‘armaning kredit liniyasi — bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha loyihalarini moliyalashtirish uchun Jamg‘armaning valyuta mablag‘lari hisobiga vakolatli banklar tomonidan ajratiladigan maqsadli mablag‘lar;
 qarz oluvchilar — O‘zbekiston Respublikasi rezidentlari hisoblanadigan, bolalar sporti uchun sport buyumlari, uskunalari va anjomlari ishlab chiqaruvchi yuridik shaxslar;
 kredit — vakolatli banklarning milliy valyutada qaytarish sharti bilan Jamg‘armaning kredit liniyasi valyuta mablag‘lari hisobiga ajratiladigan uzoq muddatli kreditlari.
 4. Jamg‘armaning kredit liniyasi hisobiga qarz oluvchilarga kreditlar faqat bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha loyihalarni moliyalashtirishga beriladi.
 5. Jamg‘armaning valyuta mablag‘larini jalb etgan holda bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish bo‘yicha loyihalarni moliyalashtirish:
 loyiha umumiy qiymatining 40 foizdan ortiq bo‘lmagan qismi Jamg‘armaning valyuta mablag‘lari hisobiga, vakolatli banklar orqali qayta moliyalashtirish yo‘li bilan kreditlar tarzida;
 kamida 60 foizi — tashabbuskorlarning o‘z mablag‘lari va tijorat banklarining kreditlari hisobiga amalga oshiriladi.
 6. Qarz oluvchilarga kredit berish kreditni qaytarish muddatini uzaytirish huquqisiz, 2 yilgacha bo‘lgan imtiyozli davr bilan, 7 yildan ko‘p bo‘lmagan muddatga amalga oshiriladi. 
 Jamg‘armaning valyuta kredit liniyasi hisobiga kreditdan foydalanish uchun foiz stavkasi, vakolatli bankning 0,5 foiz miqdoridagi marjasini qo‘shgan holda, 2,5 foizdan 4,5 foizgacha yillik foiz miqdorida belgilanadi.
 Bunda foiz stavkasi quyidagi mezonlardan kelib chiqqan holda belgilanadi:
 loyihani amalga oshirish hisobiga ishlab chiqarilishi mo‘ljallanayotgan mahsulotning aniq turiga bo‘lgan talab va ehtiyojning hajmi;
 qarz oluvchining oxirgi 3 yildagi rentabellik darajasi;
 loyihaning o‘z xarajatlarini o‘zi qoplovchanligi va boshqalar.
 Vakolatli banklar tomonidan, Jamg‘armaning hamda O‘zbekiston Respublikasi Jismoniy tarbiya va sport vazirligi (keyingi o‘rinlarda Vazirlik deb ataladi)ning loyihani amalga oshirish hisobiga ishlab chiqarilishi mo‘ljallanayotgan mahsulotlarga ehtiyojning mavjudligi to‘g‘risidagi xulosalarini hisobga olgan holda, besh ish kun mobaynida loyihaning kompleks moliyaviy-iqtisodiy ekspertizasi o‘tkaziladi.
 7. Jamg‘armaning kredit liniyasi hisobiga kreditlar faqat Vazirlikning ijobiy tavsiyasi hamda vakolatli bank krediti qo‘mitaning (yoki bank boshqaruvi tegishli vakolatli organining) ushbu Nizomning 4-bandida ko‘rsatilgan maqsadlar uchun belgilangan tartibda rasmiylashtirilgan qarori mavjud bo‘lgan taqdirdagina ajratiladi.
 8. Jamg‘armaning kredit liniyasi hisobiga kreditlar qaytariluvchanlik, to‘lovlilik, ta’minlanganlik, muddatlilik va maqsadli foydalanish tamoyillari bo‘yicha beriladi.
 9. Bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish loyihalarini moliyalashtirish uchun Jamg‘armaning kredit liniyasi hisobiga kreditlar ajratish ushbu Nizomga ilovaga muvofiq sxema bo‘yicha amalga oshiriladi.
 10. Bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish loyihalari bo‘yicha tavsiyalar olish uchun qarz oluvchilar Vazirlikka yozma ariza bilan murojaat qiladilar, arizaga quyidagi ma’lumotlar mavjud bo‘lgan zarur hujjatlar ilova qilinadi:
 kredit olinishi zarur bo‘lgan maqsad, uning summasi va muddati;
 loyihaning (biznes-rejaning) texnik-iqtisodiy asoslanishi, o‘z xarajatlarini o‘zi qoplashi shartlari, loyihani amalga oshirish hisobiga bolalar sporti uchun ishlab chiqarilishi mo‘ljallanayotgan sport buyumlari, uskunalari va anjomlarining turlari;
 xarid qilinadigan asbob-uskunalarning tavsifi, kredit hisobiga xarid qilinishi mo‘ljallanayotgan uskunalardan foydalanishdan kutilayotgan iqtisodiy samara;
 kreditdan foydalanish va uni qaytarish muddatining hisob-kitobi;
 kreditni qaytarish manbalari.
 Zarur hollarda, Vazirlik tomonidan, unga yuklangan vazifalardan kelib chiqqan holda, qarz oluvchilardan, loyihalarning parametrlariga, jalb etilgan kreditdan maqsadli foydalanishga, uni qaytarishga va import qilinayotgan tovarlar va uskunalarning samaradorligiga taalluqli bo‘lgan qo‘shimcha ma’lumotlar talab qilinishi mumkin.
 11. Hujjatlar Jamg‘armaga qarz oluvchi tomonidan bevosita taqdim etiladi yoxud ularning olinganligi to‘g‘risidagi xabarnoma bilan pochta aloqa vositasi orqali yetkaziladi.
 Hujjatlar Jamg‘armaning mas’ul shaxsi tomonidan ro‘yxat bo‘yicha qabul qilinadi, ro‘yxatning nusxasi hujjatlar qabul qilib olingan sana ko‘rsatilgan holda ariza beruvchiga taqdim etiladi (yuboriladi).
 12. Vazirlik murojaatni qarz oluvchidan ushbu Nizomning 10-bandida ko‘rsatilgan hujjatlar olingandan keyin besh ish kuni mobaynida ko‘rib chiqadi.
 13. Qarz oluvchilarning hujjatlarini ko‘rib chiqish natijalari bo‘yicha Vazirlik tomonidan Jamg‘armaning valyuta mablag‘lari hisobiga moliyalashtirish uchun loyihani tavsiya etish yoki moliyalashtirishni rad etish to‘g‘risida qaror qabul qilinadi, qaror tegishli protokol shaklida rasmiylashtiriladi.
 Jamg‘arma Vazirlik protokoli imzolangan kundan boshlab ikki kun muddatda qarz oluvchini va tegishli vakolatli bankni qabul qilingan qaror to‘g‘risida xabardor qiladi.
 Vazirlik majlislari zaruriyatga ko‘ra, lekin har chorakda kamida bir marta o‘tkaziladi.
 14. Qarz oluvchi Vazirlikning tavsiyasi bilan birga, tegishli protokol asosida kredit mablag‘lari olish uchun vakolatli banklarga quyidagi hujjatlarni (kredit paketini) taqdim etgan holda murojaat qiladi:
 kredit olishga buyurtmanoma;
 qarz oluvchining ta’sis hujjatlari nusxasi;
 bank hisob raqamlariga pul tushumlari prognozi majburiy tartibda ko‘rsatilgan holda loyihaning (biznes-rejaning) texnik-iqtisodiy asoslanishi. Bunda qarz oluvchilar tomonidan kredit mablag‘larini jalb etgan holda amalga oshiriladigan bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish uchun loyihalar va shartlar hamda boshqa zarur axborotlar taqdim etiladi;
 potensial qarz oluvchining ro‘yxatdan o‘tkazilgan joyidagi davlat soliq inspeksiyasining balansga qabul qilganlik to‘g‘risidagi belgisi qo‘yilgan oxirgi hisobot sanasi uchun buxgalteriya balansi (1-shakl), shuningdek 90 kundan ko‘p bo‘lgan muddat uchun qarzdorlikni taqqoslash dalolatnomalari, hisobot sanasi uchun moliyaviy natijalar to‘g‘risidagi hisobot (2-shakl);
 ushbu Nizomning 16-bandida ko‘rsatilgan kreditni ta’minlashning bir necha turidan bittasi taqdim etilgani to‘g‘risidagi hujjat.
 Vakolatli banklar, kredit siyosatidan kelib chiqqan holda, qarz oluvchidan vakolatli bank tomonidan kreditlar ajratishga bevosita taalluqli bo‘lgan boshqa zarur hujjatlarning qo‘shimcha ravishda taqdim etilishini talab qilish huquqiga ega.
 Qarz oluvchi vakolatli bankka taqdim etilayotgan hujjatlar va ma’lumotlarning haqiqiyligi va ishonchliligi, biznes-rejada ko‘rsatilgan loyihalarni amalga oshirish parametrlariga muvofiqligi yuzasidan javob beradi.
 15. Vakolatli banklar tomonidan kreditlar berishda arizalarni elektron tizim orqali qabul qilish uchun dasturiy ta’minot tizimi joriy etilishi mumkin.
 16. Olingan kreditning qaytarilmasligi xavfining oldini olish maqsadida qarz oluvchi olingan kreditning ta’minlanishiga qodir bo‘lishi kerak. Qarz oluvchi kreditni ta’minlashning quyidagi turlaridan bittasini yoki bir nechtasini bankka taqdim etishi mumkin:
 garov mulki;
 bankning yoki sug‘urta tashkilotining kafolati;
 uchinchi shaxslarning kafilligi;
 qarz oluvchi tomonidan olingan kredit to‘lanmagan taqdirda bank foydasiga xavf sug‘urta qilinganligi to‘g‘risida sug‘urta kompaniyasining sug‘urta polisi;
 qonun hujjatlariga muvofiq boshqa ta’minlash turlari.
 17. Kredit mablag‘lari hisobiga sotib olingan uskunalar ham ular qiymatining 80 foizga teng miqdorda garov predmeti bo‘lishi mumkin.
 18. Jamg‘arma kredit liniyasini ochish uchun Jamg‘arma bilan vakolatli bank o‘rtasida bosh bitim tuziladi. Bosh bitim kredit berish to‘g‘risida vakolatli bank tomonidan ijobiy qaror qabul qilingandan keyin ikki ish kuni mobaynida tuziladi.
 19. Bosh bitimda Jamg‘armaning ochiladigan kredit liniyasi tomonidan xizmat ko‘rsatishning asosiy shartlari, shu jumladan o‘zaro majburiyatlar, loyihaning o‘z xarajatlarini o‘zi qoplashi, imtiyozli davr berishning shartlari, bank marjasi miqdori va boshqalar hisobga olingan holdagi kreditlash muddatlari belgilanadi.
 20. Jamg‘arma tomonidan Jamg‘armaning kredit liniyalarini ochishga vakolatli banklar bilan bir yoki bir necha bosh bitimlar tuzilishi mumkin.
 21. Bosh bitim tuzilgandan keyin Jamg‘arma va vakolatli bank o‘rtasida Jamg‘arma kredit liniyasi ochish to‘g‘risida kredit shartnomasi tuziladi. Unda quyidagi asosiy shartlar mavjud bo‘lishi kerak:
 Jamg‘arma kredit liniyasining mablag‘lari miqdori;
 vakolatli bank marjasi chegirilgan holda foiz stavkasining miqdori;
 Jamg‘arma kredit liniyasi mablag‘laridan foydalanishning maqsadi;
 Jamg‘arma kredit liniyasi mablag‘laridan vakolatli bank tomonidan maqsadli foydalanilishi yuzasidan nazoratni amalga oshirish tartibi;
 Jamg‘arma kredit liniyasining amal qilish muddati;
 Jamg‘arma kredit liniyasi mablag‘larini vakolatli bank tomonidan qaytarish muddatlari va shartlari.
 22. Jamg‘arma kredit liniyasini ochish to‘g‘risidagi kredit shartnomasi imzolangandan keyin Vazirlikning ijobiy tavsiyasi, shuningdek vakolatli bank kredit qo‘mitasining tegishli xulosasi asosida tegishli summa kredit shartnomasi kuchga kirgan kundan boshlab uch ish kuni mobaynida vakolatli bankning vakillik hisob raqamiga o‘tkaziladi.
 23. Jamg‘arma kredit liniyasi hisobiga ajratilgan kredit mablag‘lari hisobi 22005-“Budjetdan tashqari jamg‘armalarga to‘lash uchun uzoq muddatli kreditlar” balans hisob raqamida yuritiladi.
 24. Kredit shartnomasining amal qilish muddati tugagach vakolatli bank Jamg‘arma kredit liniyasi mablag‘larini milliy valyutada, to‘lov kunidagi O‘zbekiston Respublikasi Markaziy banki kursi bo‘yicha, ularning qarz oluvchilar tomonidan amalda qaytarilishidan qat’i nazar, kredit shartnomasida nazarda tutilgan muddatlarda Jamg‘armaning maxsus g‘aznachilik shaxsiy hisob raqamiga o‘tkazilgan foizlarni hisobga olgan holda qaytaradi.
 25. Vakolatli bank qarz oluvchidan ushbu Nizomning 14-bandida ko‘rsatilgan hujjatlar olingandan keyin o‘n ish kuni mobaynida (kichik tadbirkorlik subyektlari uchun — uch bank kuni mobaynida) kredit berish yoki kredit berishni rad etish to‘g‘risida yozma tarzda asosli qaror chiqaradi.
 Vazirlikning ijobiy tavsiyasi mavjud bo‘lgan taqdirda vakolatli bank tomonidan qarz oluvchiga kredit berishni rad etish to‘g‘risida qaror qabul qilinganda vakolatli bank Vazirlikning tegishli xulosasini kredit ajratishni rad etishning asoslangan sabablarini asoslagan holda yuboradi.
 26. Vakolatli bank kredit qo‘mitasining (yoki bank boshqaruvi tegishli vakolatli organining) qarori Jamg‘arma kredit liniyasi hisobiga kredit berish yoki kredit berishni rad etish to‘g‘risida qaror qabul qilish uchun asos hisoblanadi.
 27. Qarz oluvchining vakolatli bank tomonidan kreditlar ajratish uchun arizasini ko‘rib chiqishda quyidagi ko‘rsatkichlar tahlil qilinadi:
 qarz oluvchining moliyaviy holati va kredit olishga qodirligining bahosi;
 qarz oluvchi tomonidan taqdim etilgan ma’lumotlarning ishonchliligi va bir-biriga muvofiqligi;
 qarz oluvchida qabul qilingan majburiyatlarini o‘z vaqtida bajarishi uchun imkoniyatlarning mavjudligi.
 28. Jamg‘arma kredit liniyasi hisobiga kredit berish to‘g‘risida qabul qilingan qaror asosida vakolatli bank bilan qarz oluvchi o‘rtasida qarz oluvchiga kredit berish to‘g‘risidagi kredit shartnomasi uch ish kuni mobaynida rasmiylashtiriladi.
 Vakolatli banklar kredit shartnomasida ko‘rsatilgan mablag‘lar summasini, Jamg‘arma kredit liniyasi bo‘yicha vakolatli bankning vakillik hisob raqamiga mablag‘lar tushishini hisobga olgan holda, kredit shartnomasi kuchga kirgan kundan boshlab besh ish kuni mobaynida qarz oluvchining depozit hisob raqamlariga o‘tkazadi.
 29. Vakolatli bank bilan qarz oluvchi o‘rtasida kredit shartnomasi imzolangandan keyin kredit bo‘limining mas’ul xodimi bank buxgalteriyasiga kreditning muddatini va foiz stavkasini ko‘rsatgan holda maxsus hisob raqami ochish to‘g‘risidagi qarorni taqdim etadi. Bunda qarz oluvchiga kredit berish ma’qullangan vaqtdan boshlab kredit kartochkasi ochiladi.
 30. Qarz oluvchilar vakolatli banklar bilan tuzilgan kredit shartnomasiga binoan asosiy qarzni va ular bo‘yicha hisoblangan foizlarni milliy valyutada, kreditni to‘lash kunidagi O‘zbekiston Respublikasi Markaziy banki kursi bo‘yicha to‘laydilar. 
 31. Jamg‘armadan mablag‘lar tushgandan keyin Jamg‘arma kredit liniyasi hisobiga kreditlar berish qarz oluvchilarning ro‘yxatiga muvofiq navbatga qat’iy rioya etgan tartibda amalga oshiriladi.
 32. Kredit mablag‘lari mijozlarga qarz oluvchining xorijiy valyutadagi depozit hisob raqamlari ochilgan vakolatli banklar tomonidan beriladi.
 Kreditlarni berish alohida ssuda hisob raqami ochish hamda bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish loyihalarini amalga oshirishga xarajatlarni ushbu hisob raqamidan, qarz oluvchining to‘lov topshiriqnomalari asosida, naqd pul shaklida to‘lash yo‘li bilan amalga oshiriladi. 
 33. Ajratilgan kreditlar bo‘yicha muddatli majburiyatlar rasmiylashtiriladi va tegishli balans hisob raqamlarida mablag‘lar hisobi amalga oshiriladi.
 34. Kreditni qaytarish muddatlari boshlangan davrda talab qilib olinadigan asosiy depozit raqamida kreditni qaytarish uchun mablag‘lar mavjud bo‘lmagan taqdirda ushbu kreditlar to‘lov muddati o‘tgan kreditlar hisob raqamiga o‘tkaziladi va to‘lov rasmiylashtirilgan muddatli majburiyatlar bo‘yicha qonunchilikka muvofiq amalga oshiriladi.
 35. Jamg‘arma kredit liniyasidan maqsadli foydalanilishini nazorat qilish maqsadida Jamg‘arma quyidagilarga haqlidir:
 bolalar sporti uchun mahsulotlar ishlab chiqaruvchi korxonalarni yangidan qurish, rekonstruksiya va modernizatsiya qilish loyihalarini amalga oshirish uchun qarz oluvchilarga berilgan kreditlar bo‘yicha vakolatli bank hujjatlarini o‘rganish;
 vakolatli bank vakillari bilan birgalikda loyihaning amalga oshirilishi holatini joyiga borgan holda tekshirish.
 Valyuta kredit liniyasining ajratilgan mablag‘laridan vakolatli bank tomonidan maqsadli foydalanilmaganligi holatlari Jamg‘arma tomonidan aniqlangan taqdirda Jamg‘arma vakolatli bankdan Jamg‘arma kredit liniyasining maqsadli foydalanilmagan qismini muddatidan oldin to‘lashni talab qilishga va kredit shartnomasida nazarda tutilgan javobgarlik chorasini qo‘llashga haqlidir.
 Vakolatli bank Jamg‘arma talablarini vakolatli bank bilan Jamg‘arma o‘rtasida tuzilgan kredit shartnomasida belgilangan shartlarga muvofiq bajarishi shart.
 36. Vakolatli banklar har chorakda Jamg‘arma kredit liniyalari mablag‘larining o‘zlashtirilishi to‘g‘risidagi axborotni, unga qarz oluvchilar ro‘yxatini ilova qilgan holda Jamg‘armaga taqdim etadilar. Jamg‘arma va vakolatli bank tomonidan taqdim etilgan ma’lumotlar asosida har chorakda Jamg‘arma kredit liniyasi mablag‘laridan foydalanish to‘g‘risida o‘zaro taqqoslash dalolatnomasi tuziladi.
 37. Vakolatli bank Jamg‘arma bilan birgalikda Jamg‘arma kredit liniyasi mablag‘larining o‘zlashtirilishi va maqsadli foydalanilishi yuzasidan kreditdan foydalanishning butun muddati davomida doimiy monitoringni amalga oshiradi. 
 38. Monitoringni olib borish davomida quyidagilar amalga oshiriladi:
 qarz oluvchining moliya-xo‘jalik faoliyatini tahlil qilish, mahsulotlar, texnologik uskunalar yetkazib berish, ishlab chiqarish hajmlari, noishlab chiqarish xarajatlarining tarkiblari, foyda, aylanma mablag‘lar dinamikasi bo‘yicha shartnoma majburiyatlarini bajarishning holati, tovar-moddiy boyliklar zaxiralarining holatini va loyihani amalga oshirish doirasida boshqa zarur omillarni o‘rganish;
 qarz oluvchining kreditni to‘lashga qodirligini muntazam tahlil qilish. Bunda vakolatli bankka taqdim etilgan garov predmetining holatini, shuningdek kredit mablag‘laridan samarali va maqsadli foydalanilishini joyiga borgan holda o‘rganish.
 Monitoring natijalari qarz oluvchining vakolatli bankda ochilgan kredit yig‘majildida tizimlashtirib boriladi.
 39. Berilgan kreditdan maqsadli foydalanilmaganligi holatlari aniqlangan taqdirda vakolatli bank kreditlashni rad etishga va qarz oluvchidan, xorijiy valyutada hisoblangan foizlarni hisobga olgan holda, kredit summasini muddatidan oldin to‘lashni talab qilishga, shuningdek kredit shartnomasida nazarda tutilgan moliyaviy va boshqa javobgarlik choralarini qo‘llashga haqlidir.